CELEX: 52005PC0553
Language: mt
Date: 2005-11-09
Title: Proposal for a Council Decision on the Principles, Priorities and Conditions contained in the European Partnership with Albania {SEC(2005) 1421}

KUMMISSJONI TAL-KOMUNITAJIET EWROPEJ

                                                       Brussel 9.11.2005
                                                       KUMM(2005) 553 finali

                                           Proposta għal

                                  DEĊIŻJONI TAL-KUNSILL

     Dwar il-Prinċipji, il-Prijoritajiet u l-Kondizzjonijiet li Jinsabu fil-Sħubija Ewropea ma’
                                              l-Albanija

                                   (preżentata mill-Kummissjoni)

                                        {SEG(2005) 1421}

MT                                                                                                MT
 ---pagebreak---                                MEMORANDUM TA' SPJEGAZZJONI

     F’Tessaloniki, il-Kunsill Ewropew tad-19 u 20 ta’ Ġunju 2003 tenna d-determinazzjoni tiegħu
     li jappoġġja bis-sħiħ u b’mod effettiv il-perspettiva Ewropea dwar il-pajjiżi Balkani tal-
     Punent. Approva l-Konklużjonijiet tal-Kunsill tas-16 ta' Ġunju 2003 dwar il-pajjiżi Balkani
     tal-Punent inkluż l-anness “L-Aġenda ta’ Tessaloniki għall-Balkani tal-Punent: lejn
     integrazzjoni Ewropea”, li introduċiet is-Sħubiji Ewropej bħala mezz li bih il-perspettiva
     Ewropea tal-pajjiżi Balkani tal-Punent timmaterjalizza fi ħdan il-qafas tal-Proċess ta’
     Stabbilizzazzjoni u Assoċjazzjoni.

     Kmieni fl-2004, il-Kummissjoni ppreżentat l-ewwel Sħubija Ewropea tagħha ma’ l-Albanija.
     Kien adottat mill-Kunsill fl-14 ta’ Ġunju 2004. Il-Kummissjoni tqis li huwa xieraq li taġġorna
     dan l-ewwel Sħubija fuq il-bażi tar-riżultati fir-Rapport ta’ Progress 2005 ta' l-Albanija.

     Dan il-Sħubija Ewropea mġedded huwa bbażat fuq id-dispożizzjonijiet tar-Regolament tal-
     Kunsill (KE) Nru 533/2004 tat-22 ta’ Marzu 2004. Jelenka l-prijoritajiet fuq medda ta’ żmien
     qasira u medja għat-tħejjijiet tal-pajjiż għal aktar integrazzjoni fl-Unjoni Ewropea. Il-pajjiż
     mistenni jirreaġixxi għas-Sħubija Ewropea billi jħejji pjan bi programm u miżuri speċifiċi
     f'dak li jirrigwarda kif bi ħsiebu jindirizza l-prijoritajiet ta' Sħubija Ewropea. Il-progress fl-
     implimentazzjoni tal-prijoritajiet se jkun ikkontrollat b’mod regolari mill-Kummissjoni,
     permezz tar-Rapporti ta’ Progress u permezz ta’ l-istrutturi stabbiliti skond il-Proċess ta’
     Stabbilizzazzjoni u Assoċjazzjoni.

     Il-prijoritajiet ta’ Sħubija Ewropea għandhom isawwru l-bażi għall-ipprogrammar ta’ l-
     għajnuna finanzjarja tal-Komunità, li se tibqa’ tkun ipprovduta skond l-istrumenti finanzjarji
     rilevanti, b’mod partikolari r-Regolament tal-Kunsill (KE) Nru 2666/2000 tal-5 ta’ Diċembru
     2000 (CARDS).

     Id-Deċiżjoni tal-Kunsill proposta m’għandha ebda implikazzjonijiet finanzjarji. Fid-dawl ta’
     dan ta’ hawn fuq, il-Kummissjoni tistieden lill-Kunsill jadotta l-abbozz mehmuż tad-deċiżjoni
     tal-Kunsill.

MT                                                   2                                                    MT
 ---pagebreak---                                                     Proposta għal

                                          DEĊIŻJONI TAL-KUNSILL

     Dwar il-Prinċipji, il-Prijoritajiet u l-Kondizzjonijiet li Jinsabu fil-Sħubija Ewropea ma’
                                              l-Albanija

     IL-KUNSILL TA' L-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea,

     Wara li kkunsidra r-Regolament tal-Kunsill (KE) Nru 533/2004 dwar it-twaqqif ta’
     Partenarjati Ewropej fil-qafas tal-Proċess ta' Stabbilizzazzjoni u Assoċjazzjoni u b'mod
     partikolari l-Artikolu 2 tiegħu1

     Wara li kkunsidra l-proposta mill-Kummissjoni,

     Billi:

     (1)      Il-Kunsill Ewropew approva d-dħul tas-Sħubiji Ewropej bħala mezz li bih il-
              perspettiva Ewropea tal-pajjiżi Balkani tal-Punent timmaterjalizza fi ħdan il-qafas tal-
              Proċess ta’ Stabbilizzazzjoni u Assoċjazzjoni.

     (2)      Ir-Regolament (KE) Nru 533/2004 jistabbilixxi li huwa l-Kunsill li jiddeċiedi dwar il-
              prinċipji, il-prijoritajiet u l-kondizzjonijiet li għandhom jinsabu fis-Sħubiji Ewropej,
              kif ukoll kull aġġustamenti sussegwenti.

     (3)      Il-Kunsill adotta fl-14 ta’ Ġunju 2004 l-ewwel Sħubija Ewropea ma’ l-Albanija2.
              Huwa xieraq li jiġi aġġornat din is-Sħubija sabiex jiġu identifikati l-prijoritajiet
              imġedda għal aktar ħidma, fuq il-bażi tar-riżultati tar-Rapport ta’ Progress 2005 dwar
              it-tħejjijiet ta’ l-Albanija għal aktar integrazzjoni ma’ l-Unjoni Ewropea.

     (4)      Ir-Regolament (KE) Nru 533/2004 wera li s-segwitu tas-Sħubiji Ewropej se jiġi żgurat
              fi ħdan il-qafas tal-mekkaniżmi stabbiliti skond il-Proċess ta’ Stabbilizzazzjoni u
              Assoċjazzjoni.

     (5)      Sabiex tħejji ruħha għal aktar integrazzjoni ma’ l-Unjoni Ewropea, l-Albanija
              mistennija tiżviluppa pjan bi programm u miżuri speċifiċi biex tindirizza l-prijoritajiet
              ta' din is-Sħubija Ewropea.

     1
              ĠU L 86, ta’ 24.3.2004, p. 1.
     2
              Deċiżjoni Tal-Kunsill 2004/519/KE adotta fl-14 ta’ Ġunju 2004 dwar il-Prinċipji, il-Prijoritajiet u l-
              Kondizzjonijiet li Jinsabu fil-Sħubija Ewropea ma’ l-Albanija (ĠU L 223, ta’ 24.6.2004, p. 20).

MT                                                         3                                                           MT
 ---pagebreak---      IDDEĊIEDA KIF ĠEJ:

                                              Artikolu 1

     B’konformità ma’ l-Artikolu 1 tar-Regolament (KE) Nru 533/2004, il-prinċipji, il-prijoritajiet
     u l-kondizzjonijiet fil-Sħubija Ewropea ma’ l-Albanija huma stabbiliti fl-anness hawn
     mehmuż.

                                              Artikolu 2

     L-implimentazzjoni tal-Sħubija Ewropea għandu jiġi eżaminat permezz tal-mekkaniżmi
     stabbiliti skond il-Proċess ta’ Stabbilizzazzjoni u Assoċjazzjoni u permezz tar-Rapporti ta’
     Progress tal-Kummissjoni.

                                              Artikolu 3

     Din id-Deċiżjoni għandha tibda sseħħ fit-tielet jum wara l-pubblikazzjoni fil-Ġurnal Uffiċjali
     tal-Komunitajiet Ewropej.

     Magħmula fi Brussell,

                                                 Għall-Kunsill
                                                 Il-President

MT                                                 4                                                  MT
 ---pagebreak---                                                        ANNESS

                                     SĦUBIJA EWROPEA ALBANIJA 2005

     1.        DAĦLA

     Il-Kunsill Ewropew approva d-dħul tas-Sħubiji Ewropej bħala mezz li bih il-perspettiva Ewropea tal-
     pajjiżi Balkani tal-Punent timmaterjalizza fi ħdan il-qafas tal-Proċess ta’ Stabbilizzazzjoni u
     Assoċjazzjoni.

     L-ewwel Sħubija Ewropea ma’ l-Albanija ġiet adottata mill-Kunsill fl-14 ta’ Ġunju 2004 (Deċiżjoni
     tal-Kunsill 2004/519/KE3). Huwa xieraq li din l-ewwel sħubija tiġi aġġornata fuq il-bażi tar-riżultati
     tar-Rapport ta’ Progress 2005 dwar l-Albanija. It-tieni Sħubija Ewropea tidentifika prijoritajiet ġodda
     għal azzjoni. Il-prijoritajiet ġodda huma adattati għall-ħtiġijiet speċifiċi u l-istadju ta’ tħejjija tal-pajjiż
     u se jiġu aġġornati kif meħtieġ. Is-Sħubija Ewropea tipprovdi wkoll gwida għal għajnuna finanzjarja
     lill-pajjiż.

     L-Albanija mistennija tiżviluppa pjan bi programm u miżuri speċifiċi biex tindirizza l-prijoritajiet.

     2.        IL-PRINĊIPJI

     Il-Proċess ta’ Stabbilizzazzjoni u Assoċjazzjoni jibqa’ l-qafas fil-korsa Ewropea tal-pajjiżi Balkani tal-
     Punent, fit-triq kollha lejn l-adeżjoni tagħhom fil-ġejjieni.

     Il-prijoritajiet prinċipali identifikati għall-Albanija huma marbuta mal-ħila tagħha li tilħaq il-kriterji
     ddefiniti mill-Kunsill Ewropew ta’ Kopenħagen ta’ l-1993 u l-kondizzjonijiet stabbiliti għall-Proċess
     ta’ Stabbilizzazzjoni u Assoċjazzjoni, l-aktar il-kondizzjonijiet iddefiniti mill-Kunsill fil-
     Konklużjonijiet tiegħu tad-29 ta’ April 1997 u l-21 u t-22 ta’ Ġunju 1999, il-kontenut tad-dikjarazzjoni
     finali tas-Samit ta’ Żagabrja ta’ l-24 ta’ Novembru 2000 u l-Aġenda ta’ Tessaloniki.

     3.        IL-PRIJORITAJIET

     Il-prijoritajiet elenkati f’din is-Sħubija Ewropea ntgħażlu fuq il-bażi li jkun realistiku li wieħed
     jistenna li l-pajjiż jista’ jwettaqhom jew li jagħmel progress sostanzjali fihom tul is-snin li ġejjin. Issir
     distinzjoni bejn prijoritajiet fuq medda ta’ żmien qasir, li mistennija jitwettqu fi żmien sena jew
     sentejn, u prijoritajiet fuq medda ta’ żmien medju, li huma mistennija li jitwettqu fi żmien tliet jew
     erba' snin. Il-prijoritajiet jikkonċernaw kemm il-leġiżlazzjoni kemm l-implimentazzjoni tagħha.

     Meta jitqiesu l-ispejjeż sostanzjali involuti biex jintlaħqu l-kondizzjonijiet kollha meħtieġa ta’ l-UE kif
     ukoll il-komplessità ta’ dawn il-kondizzjonijiet f’ċerti oqsma, din is-sħubija ma tinkludix il-ħidmiet
     kollha importanti f'dan l-istadju. Sħubiji fil-ġejjieni se jinkludu aktar prijoritajiet konformi mal-
     progress miksub mill-pajjiż.

     Fost il-prijoritajiet fil-medda ta’ żmien qasira, il-prijoritajiet prinċipali ġew identifikati u miġbura
     flimkien fi gruppi fil-bidu tat-taqsima 3.1. L-ordni ta’ dawn il-prijoritajiet prinċipali ma timplikax il-
     grad ta’ l-importanza tagħhom.

     3
             ĠU L 223, ta’ 24.6.2004, p. 20.

MT                                                          5                                                           MT
 ---pagebreak---      3.1.      Prijoritajiet fil-medda l-qasira

     Prijoritajiet prinċipali

     – Li tikseb riżultati konkreti u mtejba fil-ġlieda kontra l-kriminalità organizzata, b'mod partikolari bl-
       użu sħiħ tad-dispożizzjonijiet tal-liġijiet dwar il-kriminalità organizzata u bit-tħaffif ta' l-
       implimentazzjoni tal-miżuri orjentati lejn l-azzjoni kontra l-kriminalità organizzata.

     – Li timplimenta u taġġorna l-pjan ta’ azzjoni anti-korruzzjoni 2004-2005 u r-rakkomandazzjonijiet
       tar-Rapporti ta' Evalwazzjoni tal-Grupp ta' Stati Kontra l-Korruzzjoni (GRECO) tal-Kunsill ta' l-
       Ewropa.

     – Li timplimenta leġiżlazzjoni eżistenti dwar l-għoti lura/kompensazzjoni tal-proprjetà immobbli.
       B’mod partikolari, li tħaffef kemm l-ewwel reġistrazzjoni ta’ proprjetà kif ukoll l-ipproċessar tat-
       talbiet ta’ l-għoti lura u tiżgura li l-istrateġiji u l-mekkaniżmi ta’ kompensazzjoni jkunu sostenibbli.

     – Li trawwem ħelsien tal-mezzi ta’ komunikazzjoni, b’mod partikolari billi tħaffef l-adozzjoni ta’
       leġiżlazzjoni xierqa għall-mezzi ta’ l-istampa u ttejjeb il-leġiżlazzjoni dwar il-mezzi elettroniċi,
       filwaqt li tqis l-istandards ta’ l-UE.

     – Li ssaħħaħ aktar il-governanza tas-settur pubbliku, b’mod partikolari l-ġestjoni, l-ippjanar u l-
       eżekuzzjoni ta’ l-investiment pubbliku.

     Kondizzjonijiet Politiċi Meħtieġa

               ID-DEMOKRAZIJA U R-REGOLA TAL-LIĠI

     Il-Governanza

     – Li tiżgura konċentrazzjoni politika u impenn istituzzjonali u tħeġġeġ kunsens kostruttiv dwar l-
       implimentazzjoni tar-riformi meħtieġa għall-progress fi ħdan il-Proċess ta' Stabilizzazzjoni u
       Assoċjazzjoni.

     L-Elezzjonijiet

     – Li tħejji sewwa u fil-ħin l-elezzjonijiet lokali ta’ l-2006, billi timplimenta fil-pront ir-
       rakkomandazzjonijiet maħruġa mill-OSCE/ODIHR wara l-elezzjonijiet parlamentari ta’ l-2005,
       b’mod partikolari billi ttejjeb il-listi tal-votanti.

     L-Amministrazzjoni pubblika

     – Li tiżgura l-applikazzjoni tal-Liġi dwar is-Servizz Pubbliku fil-karigi u fit-tħaddim ta’ l-
       amministrazzjoni pubblika.

     – Li tiżgura li l-ingaġġ, it-trasferiment u t-tkeċċija ta' l-impjegati tal-gvern isiru skond ir-regoli
       stabbiliti.

     – Li tiżgura l-infurzar tal-Liġi tas-Servizz Pubbliku u tieħu passi biex isir titjib.

     – Li tiżgura d-disponibilità ta’ bini, tagħmir u persunal imħarreġ xieraq lill-Ministeru ta’ l-
       Integrazzjoni Ewropea, u li ttejjeb il-koordinazzjoni bejnu u l-ministeri kompetenti.

     – Li tagħmel użu sħiħ u effettiv mis-Sistema Integrata ta’ Ippjanar.

MT                                                        6                                                       MT
 ---pagebreak---      Is-sistema Ġudizzjarja

     – Li żżid it-trasparenza tal-proċess tal-ġustizzja ċivili u kriminali.

     – Li tiggarantixxi li l-imħallfin u l-prosekuturi jinħatru permezz ta’ eżamijiet kompetittivi.

     – Li tħeġġeġ l-istatus professjonali, l-indipendenza u l-ħarsien kostituzzjonali ta’ l-imħallfin.

     – Li tistabbilixxi regoli oġġettivi għall-assenjazzjoni trasparenti tal-każijiet lill-imħallfin.

     – Li tistabbilixxi sistema trasparenti u bbażata fuq il-mertu għall-evalwazzjoni tal-prosekuturi.

     – Li ttejjeb il-koordinazzjoni bejn il-prosekuturi u l-pulizija.

     – Li tiżgura li l-konvenzjonijiet internazzjonali rilevanti jiġu mħarsa fit-twaqqif u l-ġestjoni ta’
       faċilitajiet penitenzjarji ġodda.

     – Li tiżgura li r-riżorsi xierqa jkunu disponibbli għall-ħarsien kredibbli ta’ xhieda.

     – Li tikseb żieda kontinwa fir-rata ta’ eżekuzzjoni ta’ deċiżjonijiet tal-qorti.

     Politika anti korruzzjoni

     – Li tadotta l-leġiżlazzjoni meħtieġa biex tarmonizza l-qafas legali Albaniż mal-Konvenzjonijiet
       Ewropej dwar il-Korruzzjoni (f’affarijiet kriminali u ċivili) irratifikati mill-Albanija kif ukoll il-
       Konvenzjonijiet rilevanti ta’ l-UN.

     – Li ttejjeb il-leġiżlazzjoni eżistenti dwar it-tixħim u timplimentha filwaqt li tqis il-koordinazzjoni
       interministerjali.

     – Li tiżgura l-infurzar tal-Liġi dwar id-Dikjarazzjoni ta’ l-Assi.

     – Li ssaħħaħ il-kapaċità istituzzjonali li tinvestiga l-korruzzjoni u tħarrek.

     – Li tiżgura li l-Unità Speċjalizzata annessa ma’ l-Uffiċċju tal-Prosekuzzjoni ta’ Tirana (li jittratta r-
       reati finanzjarji) tkopri wkoll każijiet ta’ korruzzjoni.

     – Li tnaqqas il-lista ta’ uffiċjali li jgawdu immunità u tagħti biss l-immunità fejn huwa strettament
       xieraq.

               DRITTIJIET UMANI U L-ĦARSIEN TAL-MINORANZI

     Tħaris tal-liġi internazzjonali tad-drittijiet tal-bniedem

     – Tiżgura li l-istituzzjonijiet li jinfurzaw il-liġi jgħarfu bis-sħiħ dmirijiethom lejn id-drittijiet tal-
       bniedem u li jimplimentawhom skond il-konvenzjonijiet internazzjonali rratifikati mill-Albanija,
       b’mod partikolari l-Konvenzjoni Ewropea dwar id-Drittijiet tal-Bniedem (ECHR).

     – Li tindirizza każi ta’ trattament ħażin minn istituzzjonijiet li jinfurzaw il-liġi permezz ta’
       prosekuzzjoni xierqa ta' dawk li jikkommettu r-reat.

     – Li tiżgura l-konformità tal-Kodiċi Kriminali Albaniż mal-Konvenzjoni ta' l-NU kontra t-Tortura.

     – Li timplimenta l-pjan ġenerali ta’ l-2004 biex jitjiebu l-kondizzjonijiet għall-persuni taħt arrest u l-
       ħabsin taħt kustodja.

MT                                                         7                                                      MT
 ---pagebreak---      – Li tiżgura li l-kodiċi ta’ l-etika għas-sistema tal-ħabsijiet jkun irrispettat b’mod rigoruż.

     Drittijiet ċivili u politiċi

     – Li ġġib il-leġiżlazzjoni ta’ l-Albanija dwar il-malafama konformi ma’ l-istandards ta’ l-UE u
       timplimentha.

     – Li tgħaġġel il-leġiżlazzjoni effettiva biex tiżgura t-trasparenza dwar il-proprjetà tal-midja.

     – Li ttejjeb it-tmexxija tal-Kunsill Nazzjonali dwar ir-Radju u t-Televiżjoni u tiffinalizza l-Pjan
       Nazzjonali dwar il-Frekwenzi tar-Radju u t-Televiżjoni.

     – Li ġġib ’l quddiem l-indipendenza u l-istandards professjonali tal-ġurnalisti.

     – Li tiżgura li l-miżuri legali li jipprojbixxu l-bejgħ tal-proprjetà ta’ l-istat qabel ma jista’ jseħħ l-
       għoti lura jiġu infurzati b’mod rigoruż.

     Dirittijiet tal-minoranzi, drittijiet kulturali u l-ħarsien tal-minoranzi

     – Li jitjieb il-qafas legali dwar il-minoranzi sabiex jilħaq il-kondizzjonijiet meħtieġa tal-Konvenzjoni
       Qafas tal-Kunsill ta’ l-Ewropa għall-Ħarsien tal-Minoranzi Nazzjonali u li tiżgura l-
       implimentazzjoni tiegħu ma’ l-Albanija kollha.

     – Li timplimenta l-Istrateġija Nazzjonali għar-Rom bħala parti mill-istrateġija tal-gvern fil-ġlieda
       kontra l-faqar u l-esklużjoni soċjali. Li tipprovdi data eżatta dwar id-daqs tal-minoranzi fl-Albanija.

                KOOPERAZZJONI REĠJONALI U DMIRIJIET INTERNAZZJONALI

     – Li tkun konformi mal-Proċess ta’ Stabbilizzazzjoni u Assoċjazzjoni u l-impenji ta’ Tessaloniki fir-
       rigward ta’ kooperazzjoni reġjonali u relazzjonijiet tajbin ta’ viċinat.

     – Li tiżgura l-implimentazzjoni tal-ftehim kollu reġjonali ta’ kummerċ ħieles.

     – Li tikkonkludi u timplimenta ftehimiet mal-pajjiżi ġirien u tiżgura l-implimentazzjoni effettiva
       tagħhom, l-aktar dwar il-kummerċ, il-kooperazzjoni bejn il-fruntieri, il-ġlieda kontra l-kriminalità
       organizzata, it-traffikar u l-kuntrabandu, il-kooperazzjoni ġudizzjarja, il-ġestjoni tal-fruntieri, ir-
       riammissjoni, l-ambjent, it-trasport u l-enerġija.

     Kondizzjonijiet Ekonomiċi meħtieġa

     – Li żżomm stabilità makro-ekonomika billi tħaffef ir-riformi fiskali, b’mod partikolari fir-rigward
       tal-proċess tal-baġit, il-ġestjoni tan-nefqa u r-riforma tal-pagi fis-settur pubbliku.

     – Li ttejjeb il-proċeduri baġitarji permezz ta’ rabtiet imsaħħa bejn l-għanijiet politiċi u l-ippjanar u l-
       eżekuzzjoni tal-baġit.

     – Li tnaqqas l-ekonomija griża b’infurzar effettiv u non-diskriminatorju tal-leġiżlazzjoni dwar it-
       taxxa u t-tisħiħ tal-ġlieda kontra l-frodi fiskali.

     – Li tieħu passi biex isseħħ b’mod pożittiv il-privatizzazzjoni ta’ l-Albtelecom.

     – Li ttejjeb l-istatistika makro-ekonomika u l-kopertura tar-reġistru tal-kummerċ.

     – Li timplimenta l-Istrateġija Nazzjonali għall-Iżvilupp Soċjali u Ekonomiku filwaqt li tiżgura
       koordinazzjoni mill-qrib mal-Pjan ta’ Azzjoni aġġornat għall-Implimentazzjoni tal-Prijoritajiet ta’
       Sħubija Ewropea.

MT                                                        8                                                        MT
 ---pagebreak---      – Li tieħu miżuri biex ittejjeb is-sistemi ta’ protezzjoni soċjali u tikkumbatti l-esklużjoni soċjali.

     Standards Ewropej

               IS-SUQ INTERN

     Il-moviment ħieles tal-prodotti

     – Li ssaħħaħ l-kapaċità amministrattiva tas-Segretarjat tad-WTO u l-Aġenzija tal-Promozzjoni ta’ l-
       Esportazzjoni.

     – Li tieħu miżuri biex jiżdied l-għarfien ta’ l-operaturi ekonomiċi fir-rigward tal-kunċetti ta’
       standards u ċ-ċertifikazzjoni u l-importanza tagħhom fil-kummerċ internazzjonali.

     – Li tfassal strateġija ta’ sorveljanza tas-suq nazzjonali u ssaħħaħ id-Dipartiment tal-Ħarsien tal-
       Konsumatur.

     – Li tiżgura li d-Dipartiment ta’ Akkreditazzjoni jkollu infrastruttura fiżika xierqa u nies imħarrga, u
       li tadotta pjan ta’ ħidma komprensiva għas-sħubija futura ta’ l-Albanija fil-Kooperazzjoni Ewropea
       għall-Akkreditazzjoni (EA).

     Moviment ta’ persuni, servizzi u d-dritt li wieħed jistabbilixxi ruħu

     – Li timmodifika l-leġiżlazzjoni preżenti dwar id-dritt li wieħed jistabbilixxi ruħu biex tiżgura fis-
       sħiħ it-trattament indaqs ta’ ditti barranin u lokali u ssir distinzjoni ċara bejn il-provvista
       temporanja u permanenti ta’ servizzi u l-kompatibilità mal-ħtiġijiet ta’ l-SAA.

     – Li tiżgura l-proporzjonalità fit-trattament tal-provvista ta’ servizzi fuq il-fruntieri.

     – Li ssaħħaħ il-qafas legali u ta’ sorveljanza għas-setturi bankarji u ta’ l-assigurazzjoni, inkluż it-
       twaqqif ta’ awtoritajiet ta’ sorveljanza indipendenti u pprovduti kif xieraq bl-impjegati.

     Il-moviment ħieles tal-kapital

     – Li ttejjeb il-kontroll prudenzjali tas-settur finanzjarju.

     – Li tieħu aktar miżuri biex tnaqqas l-użu ta’ flus likwidi fl-ekonomija.

     Id-dwana u t-tassazzjoni

     – Li jkun hemm aktar allinjament ta’ leġiżlazzjoni u proċeduri ta’ dwana ma’ l-acquis ta’ l-UE,
       b’mod partikolari tiżgura li regoli u proċeduri ta’ tranżitu, imħażen tad-dwana, evalwazzjoni mid-
       dwana, kontrolli fiżiċi u analiżi ta’ riskju jkunu allinjati ma’ l-istandards ta’ l-UE u, fejn rilevanti,
       mal-konvenzjonijiet internazzjonali.

     – Li timplimenta bis-sħiħ is-sistema ASYCUDA ta’ dikjarazzjoni u pproċessar doganali fl-uffiċini
       kollha doganali.

     – Li tieħu l-passi kollha meħtieġa biex timplimenta kif xieraq ir-regoli ta’ oriġini.

     – Li tressaq il-leġiżlazzjoni dwar it-taxxa aktar qrib ta’ l-acquis ta’ l-UE u li tintrabat mal-prinċipji
       tal-Kodiċi ta’ Kondotta għat-Tassazzjoni tan-Negozju, filwaqt li tiżgura li l-miżuri ġodda ta’ taxxi
       wkoll ikunu konformi ma’ dawn il-prinċipji.

     – Li tlesti għal kollox il-proċess ta’ kompjuterizzazzjoni ta’ l-uffiċini tat-taxxa.

MT                                                        9                                                        MT
 ---pagebreak---      Il-Kompetizzjoni

     – Li ttejjeb il-leġiżlazzjoni eżistenti dwar il-kompetizzjoni biex issaħħaħ il-kontroll tal-
       kompetizzjoni.

     – Li ssaħħaħ il-baġit u l-persunal ta’ l-Awtorità dwar il-Kompetizzjoni.

     – Li tadotta l-leġiżlazzjoni ta’ implimentazzjoni dwar l-għajnuna mill-istat.

     – Li twaqqaf Awtorità dwar Għajnuna mill-Istat li topera b’mod indipendenti.

     – Li tiżgura progress lejn it-tmiem ta’ inventarju komprensiv dwar għajnuna mill-istat.

     Il-Kuntratti pubbliċi

     – Li tinforza l-leġiżlazzjoni kurrenti dwar kuntratti pubbliċi u tieħu passi li taġġornha skond l-
       istandards ta’ l-UE.

     – Li tiżgura implimentazzjoni stretta ta’ proċeduri ta’ sejħa għall-offerti.

     – Li ssaħħaħ l-Aġenzija ta’ Kuntratti Pubbliċi kif ukoll ta’ entitajiet ta’ kuntratti pubbliċi fi ħdan il-
       ministeri.

     – Li tiżgura l-investigazzjoni u l-prosekuzzjoni kriminali ta’ offiżi marbuta mal-kuntratti.

     Il-liġi ta’ proprjetà intellettwali

     – Li ssaħħaħ il-kapaċità amministrattiva għall-protezzjoni ta' l-IPR, inkluż it-twaqqif ta’ Uffiċċju
       Albaniż għad-drittijiet ta' l-awtur.

     – Li tadotta leġiżlazzjoni ġdida dwar il-proprjetà industrijali.

     – Li tkabbar iżjed l-għarfien ta’ kwistjonijiet ta’ IPR fost il-komunità tan-negozju u korpi ta’ infurzar
       tal-liġi, inkluża l-ġudikatura.

     – Li tintensifika l-infurzar kontra l-piraterija u l-iffalsifikar.

               IL-POLITIKA TAS-SETTURI

     L-industrija u l-IŻM

     – Li ttejjeb is-sostenibilità finanzjarja ta’ l-Aġenzija ta’ l-IŻM u timplimenta l-programm ta’ taħriġ
       nazzjonali għall-IŻM.

     – Li timplimenta l-Karta Ewropea għall-Impriżi Żgħar u Medji.

     – Li timplimenta l-Pjan ta’ Azzjoni għat-Tneħħija ta’ Xkiel Amministrattiv għall-Investiment u
       tiżgura l-implimentazzjoni xierqa, non-diskrezzjonali, non-diskriminatorja ta’ leġiżlazzjoni, regoli
       u proċeduri marbuta man-negożju.

     – Li tagħmel ir-reġistrazzjoni tal-kumpaniji irħas, eħfef u possibbli mal-pajjiż kollu.

     – Li ttejjeb il-proċeduri biex jinkisbu liċenzji, permessi u ċertifikati.

     – Li tirriforma s-sistema ta’ taxxa mħallsa minn qabel biex tkun inqas ta’ żvantaġġ għall-kumpaniji l-
       ġodda.

MT                                                         10                                                     MT
 ---pagebreak---      – Li timplimenta l-pjan ta’ azzjoni ta’ April 2005 biex tindirizza l-ekonomija informali.

     – Li tistabbilixxi proċeduri biex tevalwa l-impatt fuq in-negożju ta’ miżuri ta’ regolamentazzjoni
       ppjanati.

     – Li tadotta leġiżlazzjoni kummerċjali mtejba.

     – Li tiżgura t-tnedija effettiva tal-fond ta’ garanzija ta’ self u tiżgura treġġija professjonali u
       indipendenti ta’ l-iskema.

     – Li tadotta l-liġi tal-firma elettronika.

     L-agrikoltura u s-sajd

     – Li ssaħħaħ is-sistema ta’ kontroll ta’ l-ikel u sistemi relatati ta’ kontroll.

     – Li tiċċara l-kompetenzi u ssaħħaħ il-persunal fis-servizz veterinarju.

     – Li taġġorna l-laboratorji ta’ l-Istitut ta’ Riċerka Veterinarja.

     – Li ttejjeb il-kondizzjonijiet fito-sanitarji u veterinarji b’konformità mal-ħtiġijiet tal-KE, b'mod
       partikolari għall-prodotti b'potenzjal qawwi ta' esportazzjoni.

     – Li żżid l-isforzi dwar l-allinjament tal-leġiżlazzjoni ma’ l-acquis veterinarju u fitosanitarju ta’ l-UE
       u ġġib is-sistema ta' identifikazzjoni u reġistrazzjoni tal-bovini konformi mal-ħtiġijiet ta' l-UE.

     – Li ssaħħaħ il-ġbir u l-ipproċessar ta’ l-istatistika dwar l-agrikoltura b’konformità ma’ l-istandards u
       l-metodoloġija ta’ l-UE.

     L-ambjent

     – Li ssaħħaħ il-kapaċità amministrattiva u l-koordinazzjoni fuq livell nazzjonali u lokali.

     – Li timplimenta leġiżlazzjoni dwar assessjar ta’ l-impatt fuq l-ambjent.

     – Li tadotta strateġija biex iġġib il-leġiżlazzjoni dwar l-ambjent aktar konformi ma’ l-acquis ta’ l-UE
       u timplimenta b’mod xieraq il-leġiżlazzjoni eżistenti, speċjalment fir-rigward ta’ l-infurzar.

     – Li tieħu azzjoni dwar iż-żoni kontroversjali f’dak li hu ambjent fil-landfill ta’ skart solidu ta’
       Sharra u ż-żona ta’ estrazzjoni taż-żejt ta' Patos-Marinez.

     – Li tiżviluppa aktar u timplimenta l-Istrateġija Nazzjonali ta’ l-Ilma u l-Purifikazzjoni u l-Istrateġija
       Rurali għall-Provvista ta’ l-Ilma u d-Dranaġġ u tiżviluppa u tibda timplimenta strateġija għall-
       allinjament progressiv ma’ l-acquis fil-qasam tal-provvista ta’ l-ilma u l-purifikazzjoni.

     – Li timplimenta konvenzjonijiet internazzjonali li tagħhom l-Albanija hija firmatarja fil-qasam tal-
       ħarsien tan-natura.

     Il-politika tat-trasport

     – Li timplimenta l-Pjan ta’ Trasport Nazzjonali inkluż l-ippjanar u l-ibbaġitjar taż-żamma ta’ l-assi
       tat-trasport.

     – Li timplimenta l-programm ta’ sigurtà fuq it-triq, u ttejjeb il-kondizzjonijiet ta’ sigurtà fuq it-triq
       billi tibda ġġib il-leġiżlazzjoni Albaniża konformi ma’ l-acquis ta’ l-UE dwar l-użin u d-daqsijiet,

MT                                                        11                                                      MT
 ---pagebreak---         it-testijiet tal-VRT, l-ispezzjonijiet tekniċi fuq it-triq, il-liċenzji tas-sewqan u d-dokumenti ta’
        reġistrazzjoni ta’ vetturi.

     – Li tieħu miżuri kontra l-bini illegali tul toroq ġodda u tieħu miżuri kontra l-aċċess perikoluż għal
       fuq it-toroq nazzjonali.

     – Li tibda r-riforma meħtieġa tas-settur tal-ferrovija.

     – Li tapplika proċeduri ta’ kuntratti pubbliċi b’mod sistematiku għal investimenti kbar.

     – Li tiżgura li l-Kodiċi ta’ l-Ajru jkun emendat biex jiġi konformi ma' l-acquis ta' l-UE fid-dawl taż-
       Żona Ewropea ta' Avjazzjoni Komuni (ECAA).

     – Li ttejjeb il-kondizzjonijiet ta’ sigurtà marittima, b’mod partikolari r-rata ta’ detenzjoni ta’
       bastimenti Albaniżi skond il-Protokoll ta’ Ftehim ta’ Pariġi.

     L-Enerġija

     – Li tissokta timplimenta l-Pjan ta’ Azzjoni rivedut għall-Implimentazzjoni ta’ l-Istrateġija ta’
       Enerġija Nazzjonali.

     – Li tibda timplimenta l-impenji meħuda fil-qafas tat-Trattat li jwaqqaf il-Komunità ta’ l-Enerġija.

     Is-soċjetà ta’ l-informazzjoni u l-Midja

     – Li tiżgura li l-leġiżlazzjoni dwar il-komunikazzjonijiet elettroniċi tqis id-direttivi ta’ l-KE u tiġi
       infurzata.

     – Li ssaħħaħ ir-rwol u l-kapaċità ta’ l-Entità Regolatorja tat-Telekomunikazzjonijiet, tiżgura l-
       indipendenza tagħha, u tistabbilixxi sistema mtejba ta’ appell.

     – Li tieħu miżuri biex tikseb suq kompetittiv għan-netwerks u s-servizzi ta’ komunikazzjonijiet
       elettroniċi.

     – Li tibda l-proċess ta’ allinjament mal-Konvenzjoni Ewropea dwar it-Televiżjoni Transfruntiera u d-
       Direttiva tat-Televiżjoni mingħajr Fruntieri.

     – Li ssaħħaħ il-kapaċità amministrattiva tal-Kunsill Nazzjonali dwar ir-Radju u t-Televiżjoni u
       tiffinalizza l-Pjan Nazzjonali għar-Radju u t-Televiżjoni.

     Il-kontroll finanzjarju

     – Li tiżviluppa aktar id-dokument ta’ politika dwar il-Kontroll Finanzjarju Pubbliku Intern u
       tiddefinixxi b’mod ċar il-funzjoni ta’ spezzjoni, maqtugħa għaliha minn funzjonijiet oħra ta’
       kontroll u verifika interna.

     – Li ssaħħaħ il-kapaċità ta’ operazzjoni ta’ l-Istituzzjoni Suprema ta’ Verifika u tiżgura l-
       indipendenza finanzjarja u funzjonali tagħha.

               IL-ĠUSTIZZJA, IL-LIBERTÀ U S-SIĠURTÀ

     Il-viża, il-kontroll tal-fruntieri, il-kenn u l-migrazzjoni

     – Li toħroġ dokumenti ta’ vjaġġar b’konformità ma’ standards internazzjonali u tistabbilixxi netwerk
       ċentralizzat ta’ IT għall-amministrazzjoni ta’ viżi.

MT                                                       12                                                     MT
 ---pagebreak---      – Li tadotta emendi fil-Liġi dwar il-Barranin biex iġġib il-leġiżlazzjoni dwar il-visa eqreb lejn l-
       istandards ta’ l-UE.

     – Li timplimenta l-impenji ta’ Ohrid ta’ l-Albanija dwar is-sigurtà u t-treġġija tal-fruntieri, b’mod
       partikolari billi twaqqaf Strateġija ta’ Treġġija Integrata ta’ Fruntieri b’konformità mal-linji gwida
       ta’ l-UE.

     – Li tikkonċentra aktar riżorsi finanzjarji u umani dwar kif tindirizza t-traffikar tal-bnedmin u l-
       migrazzjoni illegali.

     – Li tiżgura li t-treġġija tal-fruntiera fl-Ajruport Internazzjonali ta’ Tirana u fil-portijiet ta’ Durres u
       Vlora tkun konformi ma’ l-istandards internazzjonali.

     – Li trawwem kooperazzjoni bejn l-aġenziji fuq il-fruntiera bejn id-dwana u l-pulizija tal-fruntiera.

     – Li tiżgura l-firma tal-Konvenzjoni Ewropea 1977 dwar l-istatus Legali tal-Ħaddiema Migranti u l-
       allinjament magħha.

     – Li timplimenta l-ftehim ta’ dħul mill-ġdid Albanija/KE u tinnegozja ftehimiet ta’ dħul mill-ġdid
       mal-pajjiżi ta’ oriġini ta’ migranti fi tranżitu.

     – Li tikkonċentra l-kapaċità amministrattiva u finanzjarja fuq l-implimentazzjoni ta' leġiżlazzjoni
       dwar il-kenn u l-migrazzjoni u b'mod partikolari billi timplimenta l-istrateġiji nazzjonali u l-
       pjanijiet ta’azzjoni relatati.

     Il-ħasil ta’ flus

     – Li tieħu miżuri urġenti għal infurzar aħjar ta’ leġiżlazzjoni kontra l-ħasil ta’ flus f’termini ta’
       kundanni, konfiski, sekwestri u iffriżar ta’ assi.

     – Li ttejjeb il-kapaċità ta’ l-Unità ta’ Informazzjoni Finanzjarja (FIU), l-uffiċċji tal-prosekutur u l-
       Unità tal-pulizija għall-Kriminalità Ekonomika billi tiżgura l-provvista ta’ riżorsi xierqa finanzjarji
       u ta’ l-IT u billi ttejjeb il-kooperazzjoni fuq il-livell tax-xogħol.

     – Li tiżgura konformità ma’ l-UE tal-Liġi kurrenti dwar il-Prevenzjoni ta’ Ħasil ta’ Flus.

     – Li ttejjeb aktar il-kooperazzjoni ma’ l-awtoritajiet ta’ pajjiżi oħra, b’mod partikolari billi tuża
       b’mod aktar attiv in-Netwerk Reġjonali ta’ Informazzjoni Finanzjarja.

     – Li tiżgura l-infurzar kif xieraq tad-dmirijiet ta’ rappurtaġġ u teżamina l-limiti ta’ rappurtaġġ tat-
       tranżazzjonijiet.

     Id-Drogi

     – Li timplimenta l-Istrateġija Nazzjonali Anti-Droga u l-pjan ta’ azzjoni relatat.

     – Li ttejjeb it-taħriġ, it-tagħmir u l-kontinwità ta’ treġġija ta’ l-uffiċjali tal-pulizija involuti fil-ġlieda
       kontra d-drogi.

     – Li tidentifika u tħarrek dawk responsabbli għall-korruzzjoni marbuta mal-kummerċ tad-drogi fil-
       livelli kollha fl-amministrazzjoni pubblika.

     – Li tieħu passi biex tiżgura aktar koordinazzjoni kemm fil-pajjiż kif ukoll ma’ l-imsieħba f’pajjiżi
       oħra fil-ġlieda kontra d-drogi.

MT                                                         13                                                          MT
 ---pagebreak---      – Li tiżgura aktar trasparenza ta’ ċifri fis-sekwestri u tieħu miżuri biex tiddisponi b’mod xieraq mid-
       drogi ssekwestrati fil-każijiet ta’ qabel.

     Il-Pulizija

     – Li tiżgura l-implimentazzjoni sħiħa tal-liġi dwar il-gradi.

     – Li ttejjeb aktar it-treġġija tal-Pulizija ta’ l-Istat Albaniż u tiżgura li jkollha ħila tamministra r-riżorsi
       tagħha b'mod indipendenti.

     – Li ssaħħaħ l-unità ta’ l-affarijiet interni tal-pulizija u tiżgura taħrik kif xieraq ta’ l-uffiċjali tal-
       pulizija għal offiżi kriminali.

     – Li żżid l-isforzi biex tilħaq ftehim ma’ l-Ewropol.

     – Li tistabbilixxi ktejjeb konsolidat ta’ proċeduri għall-uffiċjali kriminali kollha tal-pulizija.

     – Li ssaħħaħ ir-ronda tal-komunità.

     Il-ġlieda kontra l-kriminalità organizzata u t-terroriżmu

     – Li tiddefinixxi b’mod aktar preċiż ir-responsabbiltajiet rispettivi ta’ l-istituzzjonijiet varji ta’ l-istat
       fil-ġlieda kontra l-kriminalità organizzata u t-terroriżmu, u li tieħu miżuri biex ittejjeb il-
       kooperazzjoni, b’mod partikolari bejn l-awtoritajiet ġudizzjarji u l-pulizija.

     – Li tieħu aktar miżuri biex tistabbilixxi sistemi koordinati ta’ ġbir u ipproċessar ta’ informazzjoni.

     – Li ttejjeb l-użu ta’ mezzi speċjali ta’ investigazzjoni, l-interċezzjoni tat-telekomunikazzjonijiet, u l-
       użu ta’ l-informazzjoni miġbura.

     – Li tistabbilixxi b’mod urġenti miżuri konkreti li jiggarantixxu l-ħarsien tax-xhieda.

     – Li tieħu miżuri biex tipprovdi lill-analisti u l-investigaturi ta' kontra t-terroriżmu b'tagħmir u taħriġ
       aħjar.

     – Li tieħu aktar passi biex is-sigurtà fl-ajruport ta' Tirana tkun ta' livell internazzjonali.

     3.2.      Prijoritajiet Intermedji

     Kondizzjonijiet Politiċi Meħtieġa

               ID-DEMOKRAZIJA U R-REGOLA TAL-LIĠI

     L-Elezzjonijiet

     – Li tieħu azzjoni bikrija fit-tħejjija għall-elezzjonijiet parlamentari li jmiss.

     L-Amministrazzjoni pubblika

     – Li tiżgura li s-setturi ta’ l-amministrazzjoni responsabbli għall-implimentazzjoni tad-
       dispożizzjonijiet ta’ l-SAA, kif ukoll dawk involuti fl-implimentazzjoni ta’ l-għajnuna finanzjarja
       tal-KE, ikunu mħarrġa kif xieraq u jkollhom it-tagħmir biex iwettqu dmirijiethom.

     – Li tintroduċi treġġija u taħriġ ta’ l-impjegati fiċ-ċivil b’orjentazzjoni lejn il-kisba ta’ riżultati.

MT                                                         14                                                          MT
 ---pagebreak---      – Li tfassal u timplimenta struttura ta’ salarji għall-impjegati taċ-ċivil li tippermetti kemm ippjanar
       baġitarju kif xieraq kif ukoll struttura ta’ karriera b’motivazzjoni.

     Is-Sistema ġudizzjarja

     – Li tiżgura prosekuzzjoni ta’ reati serji, speċjalment il-kriminalità organizzata, b’attenzjoni
       partikolari għall-mekkaniżmi ta’ kooperazzjoni bejn il-fruntieri.

     – Li tiżgura taħriġ kontinwu u xieraq ta’ imħallfin u prosekuturi, anki f’affarijiet li għandhom
       x’jaqsmu mad-drittijiet tal-bniedem, l-etika u l-kummerċ u kwistjonijiet marbuta ma’ l-SAA.

     – Li teżamina mill-ġdid ir-rwol u l-kwalifiki ta’ l-amministraturi ġudizzjarji, u tinkorporahom b’mod
       progressiv fis-servizz ċivili, filwaqt li tiżgura paga indaqs mal-persunal tal-ministeri.

     – Li tiżgura s-sostenibilità finanzjarja ta’ l-Iskola tal-Maġistrati.

     – Li tinforza leġiżlazzjoni dwar il-ħarsien tax-xhieda.

     Politika anti-korruzzjoni

     – Li timplimenta l-Konvenzjonijiet Ewropej dwar il-Korruzzjoni f’affarijiet kriminali u ċivili
       rratifikati mill-Albanija kif ukoll mill-Konvenzjonijiet rilevanti tal-UN.

     – Li tikseb riżultati sinifikanti fil-ġlieda kontra l-korruzzjoni, fil-livelli kollha u fl-oqsma kollha,
       permezz ta’ infurzar ta’ leġiżlazzjoni xierqa.

                DRITTIJIET UMANI U L-ĦARSIEN TAL-MINORANZI

     Tħaris tal-liġi internazzjonali tad-drittijiet tal-bniedem

     – Li tiżgura li l-miżmuma u l-ħabsin fil-kustodja jkunu ttrattati b’konformità ma’ l-istandards
       internazzjonali.

     – Li tiggarantixxi li tkun irrispettata d-dinjità umana u s-sigurtà personali fiċ-ċentri ta’ detenzjoni,
       ħabsijiet u manikomji, b’konformità mal-konvenzjonijiet internazzjonali.

     Drittijiet ċivili u politiċi

     – Li ttejjeb is-sistema ġudizzjarja tal-minuri.

     – Li tiżgura konformità mal-Konvenzjoni tal-Kunsill ta’ l-Ewropa għall-Prevenzjoni tat-Tortura u
       Trattament jew Kastig Diżuman u Degradanti.

     – Li tiżgura leġiżlazzjoni dwar l-għoti lura/kumpens ta’ proprjetajiet ikkonfiskati matul il-perjodu
       komunista.

     – Li twassal fi tmiem il-proċess ta’ reġistrazzjoni ta’ l-art.

     – Li tiżgura li t-trasferimenti ta’ proprjetà jitwettqu b’konformità mal-liġi, u tiżgura t-tħaddim xieraq
       ta’ l-istituzzjonijiet kollha involuti fil-proċess (nutara, insinwa, eċċ).

     Il-libertà tal-kelma, assoċjazzjoni u għaqda paċifika

     – Li tinforza leġiżlazzjoni ġdida għall-midja stampata u elettronika filwaqt li tqis l-istandards ta’ l-
       UE.

MT                                                        15                                                     MT
 ---pagebreak---      – Li tiżgura li t-tqassim tal-frekwenzi tat-TV jitwettaq b’mod ġust u non-diskriminatorju, skond il-
       Pjan Nazzjonali, u li l-kondizzjonijiet meħtieġa jkunu rrispettati fis-sħiħ mix-xandara.

     – Li ttejjeb in-newtralità tal-kumpanija tat-televiżjoni ta’ l-istat.

     – Li tħeġġeġ titjib ma jaqtax tal-kwalità tal-ġurnaliżmu.

     – Li tħeġġeġ is-seħem attiv ta’ l-NGOs u organizzazzjonijiet oħra tas-soċjetà ċivili fil-proċess ta’
       teħid ta’ deċiżjoni tal-gvern.

               KWISTJONIJIET REĠJONALI

     – Li ġġib ’il quddiem id-djalogu reġjonali, l-istabbilità, viċinanza tajba u kooperazzjoni.

     Kondizzjonijiet Ekonomiċi meħtieġa

     – Li żżomm strateġiji politiċi makroekonomiċi sostenibbli, filwaqt li tissokta b’aġġustamenti u
       konsolidazzjoni fiskali, u, b’mod partikolari, ittejjeb is-sostenibilità ta’ l-iżbilanċ fil-kummerċ/kont
       kurrenti billi ttejjeb il-kompetittività fl-esportazzjoni.

     – Li tissokta b'attitudni ta’ politika monetarja u ta' rata ta' kambju prudenti.

     – Li ssaħħaħ aktar il-verifika esterna, it-treġġija tal-kontroll finanzjarju u l-verifika interna.

     – Li tistabbilixxi proċeduri effettivi għad-detenzjoni, trattament u segwitu ta’ każijiet ta’ frodi
       (suspettati) u irregolaritajiet oħra li jeffettwaw il-fondi nazzjonali u internazzjonali.

     – Li tissokta bil-privatizzazzjoni, b’mod partikolari fis-setturi finanzjarji u ta’ l-enerġija.

     – Li tiżgura li d-dispożizzjonijiet fir-rigward tal-klassifikazzjoni ta’ l-art u l-użu ta’ l-art ikunu
       rrispettati.

     – Li tiżviluppa u tadotta leġiżlazzjoni għall-intaxxar ta' l-art u tal-proprjetà immobbli.

     Standards Ewropej

               IS-SUQ INTERN

     Il-moviment ħieles tal-prodotti

     – Li tiżgura kapaċità amministrattiva biex timplimenta l-kondizzjonijiet meħtieġa ta’ l-SAA f’dan il-
       qasam.

     – Li tagħmel aktar progress fl-adozzjoni ta’ l-istandards Ewropej u żżid l-isforzi biex issir membru
       sħiħ ta’ l-istituzzjonijiet Ewropej ta’ standardizzazzjoni, CEN, CENELAC u ETSI.

     – Li tagħmel progress fit-traspożizzjoni tad-direttivi ta’ l-Istrateġija l-Ġdida u l-Istrateġija Globali u
       dik Qadima.

     – Li tistabbilixxi fis-sħiħ sistema ta’ sorveljanza tas-suq meħtieġa mill-acquis dwar il-moviment
       ħieles tal-prodotti.

     – Li tiżgura t-tħaddim aħjar, filwaqt li tqis l-aħjar prassi tal-KE, ta’ l-istituzzjonijiet responsabbli
       għall-istandardizzazzjoni, l-akkreditazzjoni u ċ-ċertifikazzjoni kif ukoll dawk responsabbli għall-
       metroloġija u l-kalibrazzjoni.

MT                                                        16                                                      MT
 ---pagebreak---      – Li tiżgura s-sħubija ta’ l-Albanija fil-Kooperazzjoni Ewropea għall-Akkreditazzjoni (EA).

     Moviment ta’ persuni, servizzi u d-dritt li wieħed jistabbilixxi ruħu

     – Li tiżgura li l-implimentazzjoni tal-leġiżlazzjoni dwar id-dritt li wieħed jistabbilixxi ruħu ssir
       b’mod ġust u imparzjali.

     Il-moviment ħieles tal-kapital

     – Li tiżgura progress dwar il-liberalizzazzjoni sħiħa tal-moviment ta’ kapital sabiex tkun tista’
       tirrispetta l-iskadenza ta' l-2010 li l-Albanija għandha fir-rigward tad-WTO.

     Id-dwana u t-tassazzjoni

     – Li tiżgura li tissokta l-approssimazzjoni tal-leġiżlazzjoni Albaniża dwar dwana u tassazzjoni ma’ l-
       acquis ta’ l-UE, u żżid aktar il-kapaċità amministrattiva li timplimenta leġiżlazzjoni doganali, u li
       tissielet kontra l-korruzzjoni, il-kriminalità bejn il-fruntieri u l-evażjoni fiskali.

     – Li jkun hemm aktar tarsparenza u skambju ta’ informazzjoni ma’ l-Istati Membri ta’ l-UE sabiex
       tħaffef l-infurzar ta’ miżuri biex tipprevjeni l-iskansar jew il-ħrib mit-taxxi. .

     Il-Kompetizzjoni

     – Li tinforza l-leġiżlazzjoni dwar il-kompetizzjoni fir-rigward kemm ta’ l-antitrust kif ukoll ta’ l-
       għajnuna mill-Istat.

     Il-Kuntratti pubbliċi

     – Li tiżgura l-allinjament tal-qafas legali Albaniż ma’ l-acquis ta’ l-UE.

     – Li tikseb strutturi operazzjonali bis-sħiħ ta’ kuntratti pubbliċi, filwaqt li tiżgura t-tħaddim strett ta’
       proċeduri ta’ kuntratti pubbliċi b’konformità mal-liġi u l-kondizzjonijiet meħtieġa ta’ l-SAA.

     Il-liġi ta’ proprjetà intellettwali

     – Li timplimenta bis-sħiħ il-konvenzjonijiet internazzjonali rratifikati fil-qasam tad-drittijiet ta’
       proprjetà intellettwali, kummerċjali u industrijali.

     – Li tiżgura l-implimentazzjoni xierqa ta’ l-IPR, u tikseb riżultati aħjar fil-ġlieda kontra l-piraterija u
       l-iffalsifikar.

     – Li tiżgura biżżejjed kapaċità amministrattiva biex tissodisfa l-kondizzjonijiet meħtieġa ta’ l-SAA
       f’dan il-qasam.

     – Li tistabbilixxi uffiċċji reġjonali tad-drittijiet ta’ l-awtur.

     L-istatistika

     – Li tiżviluppa statistika dwar in-negozju u s-soċjetà, inkluża l-istatistika dwar is-suq tax-xogħol, u
       tikseb progress fl-implimentazzjoni tal-klassifikazzjonijiet kollha Ewropej, inkluża l-
       klassifikazzjoni tar-reġjuni statistiċi.

               IL-POLITIKA TAS-SETTURI

MT                                                         17                                                       MT
 ---pagebreak---      L-industrija u l-IŻM

     – Li tinforza leġiżlazzjoni kummerċjali mtejba.

     – Li tiżgura li l-imħallfin ikunu mistħarrġa sewwa fil-leġiżlazzjoni kummerċjali u korporattiva.

     – Li tiżgura li l-istrateġija li tissielet kontra l-ekonomija informali tlaħħaq ma' l-iżviluppi fis-settur.

     – Li tiżviluppa aktar strutturi speċjalizzati ta’ appoġġ għan-negozju (ez. inkubaturi u klasters) u
       teżamina l-vijabbiltà ta’ business/technology park.

     – Li tibda tfassal u tapplika politika integrata ta’ riċerka u tiżviluppa aktar miżuri li jagħtu spinta lill-
       innovazzjoni u l-kompetittività ta’ kumpaniji żgħar.

     – Li tintroduċi livelli ta’ żvelar u rappurtaġġ finanzjarju konformi ma’ l-istandards ta’ l-UE u tiżgura
       l-infurzar effettiv tagħhom.

     L-agrikoltura u s-sajd

     – Li tieħu passi biex tiżgura li l-politika Albaniża tas-sajd tersaq aktar qrib lejn l-istandards ta’ l-UE,
       b’mod partikolari fl-oqsma ta’ treġġija ta’ riżorsi, spezzjoni u kontroll u fil-politika strutturali u tas-
       suq.

     – Li tiżviluppa strateġiji għall-użu ta’ l-art, is-suq ta’ l-art, l-iżvilupp rurali, id-diversifikazzjoni ta’
       attivitajiet marbuta ma’ l-irziezet u t-titjib tal-kompetittività ta’ l-agrikoltura.

     – Li tikseb titjib sostanzjali f’dik li hija sigurtà fl-ikel u kondizzjonijiet fito-sanitarji u veterinarji,
       b’konformità mal-kondizzjonijiet meħtieġa tal-KE.

     – Li tħejji programm ta’ aġġornament ta’ stabbilimenti ta’ pproċessar ta’ l-ikel biex tilħaq il-
       kondizzjonijiet meħtieġa ta’ l-UE.

     – Li tibda azzjoni bil-ħsieb li tidentifika ngħaġ u mogħoż u l-irreġistrar taċ-ċaqliq tagħhom.

     – Li tibda azzjoni bil-ħsieb li tiżgura kontroll effiċjenti tal-produzzjoni lokali ta’ pjanti b’mod
       partikolari għall-prodotti bi ħtiġijiet speċifiċi ta’ l-UE u tistabbilixxi kapaċità analitika fis-settur
       fito-sanitarju.

     L-ambjent

     – Li tissokta bl-isforzi li tindirizza żoni bi problema ta’ tniġġis.

     – Li tnaqqas it-tniġġis li ġej mir-raffinerija ta’ Balsh, inklużi sustanzi fix-xmara Gjanika, u tieħu
       passi biex tirsolvi t-tniġġis ta’ l-ilma b’mod ġenerali.

     – Li ssaħħaħ is-sorveljanza ta’ l-ambjent u tiżgura sanzjonijiet dissważivi biżżejjed kontra dawk li
       jniġġsu.

     – Li tissokta timplimenta impenji reġjonali u internazzjonali dwar l-ambjent.

     Il-politika tat-trasport

     – Li tissokta bl-implimentazzjoni tal-Pjan Ġenerali Albaniż tat-Trasport, inklużi sforzi biex twassal fi
       tmiem il-kuritur Lvant-Punent u l-assi Tramuntana-Nofsinhar.

MT                                                        18                                                         MT
 ---pagebreak---      – Li twassal fi tmiem ir-riformi istituzzjonali meħtieġa biex ittejjeb it-treġġija ta’ assi ta’ trasport, il-
       prijoritizzazzjoni ta’ investimenti, it-tfassil ta’ politika u l-involviment tas-settur privat.

     – Li tikseb progress sostanzjali dwar ir-riabilitazzjoni tal-portijiet ta’ Durres u Vlora u tikkonsolida l-
       operazzjonijiet portwali ta’ hemmhekk.

     – Li tikseb riżultati aħjar f’dik li hija sigurtà fuq it-toroq, u tieħu passi addizzjonali għal aktar titjib.

     – Li timplimenta l-Memorandum ta’ Ftehim tan-Netwerk Bażiku Reġjonali tat-Trasport ta’ l-Ewropa
       tax-Xlokk (SEETO).

     L-Enerġija

     – Li tissokta tiżgura l-implimentazzjoni xierqa ta’ Pjanijiet ta’ Azzjoni fir-rigward tas-settur ta’ l-
       elettriku, u aktar progress bl-implimentazzjoni ta’ l-Istrateġija Albaniża ta’ l-Enerġija.

     – Li tiżgura l-implimentazzjoni fil-ħin tal-proġetti varji bil-għan li titjieb l-infrastruttura għall-
       produzzjoni, it-trażmissjoni u d-distribuzzjoni ta’ l-elettriku.

     – Li tissokta timplimenta impenji reġjonali u internazzjonali fil-qasam ta’ l-enerġija bil-ħsieb li
       tistabbilixxi suq reġjonali kompetittiv ta’ l-enerġija.

     Is-soċjetà ta’ l-informazzjoni u l-Midja

     – Li tittrasponi u timplimenta l-qafas ta’ l-UE għall-komunikazzjonijiet elettroniċi.

     – Li tissokta l-proċess ta’ allinjament mal-Konvenzjoni Ewropea dwar it-Televiżjoni Transfruntiera u
       d-Direttiva tat-Televiżjoni mingħajr Fruntieri.

     Il-kontroll finanzjarju

     – Li tiżviluppa u timplimenta l-prinċipji ta’ responsabilità maniġerjali deċentralizzata u verifika
       interna li taħdem b’mod indipendenti skond standards internazzjonali u l-aqwa prassi ta’ l-UE.

     – Li tiżviluppa proċeduri u kapaċitajiet amministrattivi biex tiżgura ħarsien effettiv ta’ interessi
       finanzjarji ta’ l-UE.

               IL-ĠUSTIZZJA, IL-LIBERTÀ U S-SIĠURTÀ

     Il-viża, il-kontroll tal-fruntieri, il-kenn u l-migrazzjoni

     – Li tiżgura konformità sħiħa tad-dokumenti Albaniżi ta’ vjaġġar ma’ standards internazzjonali.

     – Li timplimenta l-Istrateġija ta’ Treġġija Integrata tal-Fruntiera u l-impenji internazzjonali kollha li
       għalihom daħlet l-Albanija fil-qasam tat-treġġija tal-fruntieri.

     – Li tiżgura li t-treġġija tal-fruntiera fl-Ajruport Internazzjonali ta’ Tirana u fil-portijiet ta’ Durres u
       Vlora tkun konformi ma’ l-istandards internazzjonali.

     – Li tinforza leġiżlazzjoni marbuta mal-kenn politiku u tistabbilixxi sistema ta’ kenn għal kollox
       soda, b’konformità ma’ l-istandards internazzjonali.

     – Li timplimenta l-Istrateġija Nazzjonali Albaniża dwar il-Migrazzjoni u l-Pjan ta’ Azzjoni
       Nazzjonali dwar il-kenn.

MT                                                         19                                                        MT
 ---pagebreak---      – Li tiżgura li l-Albanija hija f’qagħda li tilħaq il-kondizzjonijiet meħtieġa ta’ l-SAA fir-rigward ta’
       ċittadini tal-KE li jaħdmu u/jew jgħixu fl-Albanija.

     – Li tinnegozja ftehimiet ta’ dħul mill-ġdid mal-pajjiżi kollha tar-reġjun u mal-pajjiżi ta’ oriġini ta’
       migranti li jkunu fi tranżitu fl-Albanija.

     – Li tikkonkludi b’mod progressiv, tirratifika u timplimenta l-konvenzjonijiet prinċipali
       internazzjonali fil-qasam tal-migrazzjoni.

     Il-ħasil ta’ flus

     – Li ssaħħaħ il-ġlieda kontra l-kriminalità ekonomika u finanzjarja, inkluż il-ħasil ta’ flus u l-
       iffalsifikar ta’ valuti.

     – Li tistabbilixxi aġenzija inter-ministerjali bil-għan li tissekwestra r-rikavat mill-kriminalità.

     – Li tikseb riżultati tanġibbli fil-ġlieda kontra l-ħasil ta’ flus, kemm fi ħdan is-settur finanzjarju
       kemm ’il hinn minnu.

     Id-Drogi

     – Li timplimenta aktar l-Istrateġija Nazzjonali Anti-Droga u l-pjan ta’ azzjoni relatat.

     – Li tiżgura riżultati sostanzjalment imtejba fil-ġlieda kontra l-ittraffikar tad-droga, speċjalment fir-
       rigward tad-drogi sintetiċi, l-eroina u l-kokaina.

     Il-Pulizija

     – Li tissokta taġġorna s-servizzi tal-pulizija ma’ l-istandards Ewropej, l-aktar permezz ta’ taħriġ u
       tagħmir xieraq.

     – Li tiżgura t-tħaddim ta’ sistema xierqa ta’ treġġija ta’ każi.

     – Li tikseb riżultati sinifikanti fil-ġlieda kontra l-kriminalità, u fit-taqbida kontra l-korruzzjoni u aġir
       ieħor kriminali fi ħdan il-gradi tal-pulizija.

     Il-ġlieda kontra l-kriminalità organizzata u t-terroriżmu

     – Li żżid aktar il-kooperazzjoni internazzjonali fil-ġlieda kontra l-kriminalità organizzata u t-
       terroriżmu.

     – Li tikseb riżultati sinifikanti fir-rata, l-għadd u l-kwalità ta’ prosekuzzjoni fir-rigward ta’ offiżi
       marbuta mal-kriminalità organizzata u t-traffikar, kif ukoll f’dak li għandu x’jaqsam mal-konfiska
       tar-rikavat tal-kriminalità.

     – Li tinkorpora fis-sħiħ il-konvenzjonijiet internazzjonali u l-protokolli dwar il-prevenzjoni tat-
       terroriżmu li tagħhom l-Albanija hija firmatarja fil-leġiżlazzjoni lokali tagħha, u li
       timplimentahom.

     4.         L-IPPROGRAMMAR

     L-Għajnuna Komunitarja skond il-Proċess ta’ Stabbilizzazzjoni u Assoċjazzjoni lill-Pajjiżi Balkani tal-
     Punent se tkun ipprovduta taħt l-istrumenti finanzjarji eżistenti, b’mod partikolari bir-Regolament tal-

MT                                                       20                                                         MT
 ---pagebreak---      Kunsill (KE) Nru 2666/20004. Għalhekk, din id-Deċiżjoni m’hu se jkollha ebda implikazzjonijiet
     finanzjarji. L-Albanija jista’ jkollha aċċess għal fondi minn programmi pluri-nazzjonali u orizzontali.

     5.        IL-KONDIZZJONALITÀ

     L-għajnuna Komunitarja skond il-Proċess ta’ Stabbilizzazzjoni u Assoċjazzjoni lill-pajjiżi Balkani tal-
     Punent hija marbuta bil-kondizzjoni ta' aktar progress li jkunu sodisfatti l-kriterji ta' Kopenħagen kif
     ukoll progress f'li jintlaħqu l-prijoritajiet speċifiċi ta' din is-Sħubija Ewropea. In-nuqqas li jintlaħqu
     dawn il-kondizzjonijiet jista' jwassal biex il-Kunsill jieħu miżuri xierqa fuq il-bażi ta' l-Artikolu 5 tar-
     Regolament tal-Kunsill (KE) Nru 2666/20005. L-għajnuna Komunitarja għandha wkoll tkun soġġetta
     għall-kondizzjonijiet iddefiniti mill-Kunsill fil-Konklużjonijiet tiegħu tad-29 ta’ April 1997, u l-21-22
     ta’ Ġunju 1999 b’mod partikolari fir-rigward ta’ impenji mill-benefiċjari li jwettqu riformi
     demokratiċi, ekonomiċi u istituzzjonali.

     6.        IS-SORVELJANZA

     L-implimentazzjoni tas-Sħubija Ewropea għandha tiġi eżaminata permezz tal-qafas tal-mekkaniżmi
     stabbiliti skond il-Proċess ta’ Stabbilizzazzjoni u Assoċjazzjoni l-aktar permezz tar-Rapporti ta’
     Progress ippreżentati mill-Kummissjoni.

     4
             ĠU L 306, tas-7.12.2000, p. 1.
     5
             L-Artikolu. 5 tar-Regolament tal-Kunsill (KE) 2666/2000:
             “1. Ir-rispett għall-prinċipji tad-demokrazija u l-istat tad-dritt u għad-drittijiet tal-bniedem u tal-
             minoranzi u libertajiet fondamentali huwa element essenzjali għall-applikazzjoni ta’ dan ir-Regolament
             u pre-kondizzjoni ta’ eliġibilità għall-għajnuna Komunitarja. Jekk dawn il-prinċipji ma jiġux irrispettati,
             il-Kunsill, b’maġġoranza kwalifikata fuq proposta mill-Kummissjoni, jista’ jieħu l-miżuri xierqa.
             2. L-għajnuna Komunitarja għandha wkoll tkun soġġetta għall-kondizzjonijiet iddefiniti mill-Kunsill
             fil-Konklużjonijiet tiegħu tad-29 ta’ April 1997, b’mod partikolari fir-rigward ta’ l-impenji tal-
             benefiċjarji li jwettqu riformi demokratiċi, ekonomiċi u istituzzjonali.”

MT                                                          21                                                             MT